CELEX: 52004PC0606
Language: sl
Date: 2004-09-23
Title: Predlog odločba Sveta o spremembi Direktive 2002/95/ES Evropskega parlamenta in Sveta za namene določitve največjih vrednosti koncentracij za nekatere nevarne snovi v električni in elektronski opremi

Avis juridique important

|

52004PC0606

Predlog odločba Sveta o spremembi Direktive 2002/95/ES Evropskega parlamenta in Sveta za namene določitve največjih vrednosti koncentracij za nekatere nevarne snovi v električni in elektronski opremi  /* KOM/2004/0606 končno */  

Bruselj, 23.9.2004KOM(2004) 606 končnoPredlogODLOČBA SVETAo spremembi Direktive 2002/95/ES Evropskega parlamenta in Sveta za namene določitve največjih vrednosti koncentracij za nekatere nevarne snovi v električni in elektronski opremi(predložena s strani Komisije)OBRAZLOŽITVENI MEMORANDUM1. Člen 4(1) Direktive 2002/95/ES o omejevanju uporabe nekaterih nevarnih snovi v električni in elektronski opremi določa, da od 1. julija 2006 nova električna in elektronska oprema, ki bo dana v promet, ne bo vsebovala svinca, živega srebra, kadmija, šestvalentnega kroma, polibromiranih bifenilov (PBB) ali polibromiranih difeniletrov (PBDE).2. Člen 5(1)(a) predvideva določitev največjih vrednosti koncentracij, do katerih se še dopušča prisotnost snovi, navedenih v členu 4(1), v posebnih materialih in komponentah električne in elektronske opreme. Komisiji pri tem delu pomaga Odbor, ustanovljen na podlagi člena 18 Direktive 75/442/EEC[1] o odpadkih. Postopek je določen v členu 7 Direktive 2002/95/ES.Skladno s tem je Komisija dne 10. junija 2004 Odboru, ustanovljenemu na podlagi člena 18 Direktive 75/442/EGS o odpadkih, v glasovanje predložila osnutek Odločbe. Osnutek Odločbe ni dobil kvalificirane večine.Zato se predlog Odločbe Sveta v skladu s postopkom, določenim v členu 18 Direktive 75/442/EGS, predloži Svetu. Če Svet v treh mesecih po predložitvi predloga ne odloči, predlagane ukrepe sprejme Komisija.PredlogODLOČBA SVETAo spremembi Direktive 2002/95/ES Evropskega parlamenta in Sveta za namene določitve največjih vrednosti koncentracij za nekatere nevarne snovi v električni in elektronski opremiSVET EVROPSKE UNIJE JE -ob upoštevanju Pogodbe o ustanovitvi Evropske skupnosti,ob upoštevanju Direktive 2002/95/ES Evropskega parlamenta in Sveta z dne 27. januarja 2003 o omejevanju uporabe nekaterih nevarnih snovi v električni in elektronski opremi[2] in zlasti člena 5(1)(a) Direktive,ob upoštevanju naslednjega:(1) Ker je jasno, da se v nekaterih primerih ni mogoče popolnoma izogniti težkim kovinam in bromiranim zaviralcem gorenja, je treba dopuščati določene vrednosti koncentracij svinca, živega srebra, kadmija, šestvalentnega kroma, polibromiranih bifenilov (PBB) ali polibromiranih difeniletrov (PBDE) v materialih.(2) Predlagane največje vrednosti koncentracij temeljijo na obstoječi zakonodaji Skupnosti, ki ureja kemikalije, in veljajo za najustreznejše za zagotavljanje visoke stopnje zaščite.(3) Na podlagi člena 5(2) se je Komisija posvetovala s proizvajalci električne in elektronske opreme, podjetji za reciklažo in obdelavo, okoljskimi organizacijami ter združenji delavcev in potrošnikov in je njihove pripombe posredovala Odboru, ustanovljenemu na podlagi člena 18 Direktive Sveta 75/442/EGS z dne 15. julija 1975 o odpadkih[3] -SPREJEL NASLEDNJO ODLOČBO:Člen 1V Prilogi k Direktivi 2002/95/ES se doda naslednja opomba:"V smislu člena 5(1)(a) je največja dovoljena vrednost koncentracij svinca, živega srebra, šestvalentnega kroma, polibromiranih bifenilov (PBB) ali polibromiranih difeniletrov (PBDE) 0,1 mas. % v homogenih materialih in kadmija 0,01 mas. % v homogenih materialih."Člen 2Ta odločba se uporablja od 1. julija 2006.Člen 3Ta odločba je naslovljena na države članice.V Bruslju,Za SvetPredsednik[1] Nazadnje spremenjene z Odločbo Sveta 1999/468/ES (UL L 184, 17.7.1999, str. 23).[2] UL L 37, 13.2.2003, str. 19.[3] UL L 194, 25.7.1975, str.39, Direktiva, kot je nazadnje spremenjena z Odločbo Komisije 96/350/ES (UL L 135, 6.6.1996, str.32).